Senaatin oikeusosaston päätös isonjaon järjestelystä (SOO 1916 I 824)
26 lokakuuta 1916   SOO 1916 I 824

Talollisen K. L:n valitus isonjaon järjestelyä kosk. jutussa. Maanmittarin valmistettua jakoehdotuksen isonjaon järjestelyä varten Perniön pitäjän Pohjan kylässä oli asia siirretty Perniön MO:teen, joka päät. 26/5 1915 hylkäsi L:n vaatimuksen, että nautintoselitys eräältä kohden oikaistaisiin, mutta määräsi jakoehdotusta muutamilta kohdin muutettavaksi. OO: Koska nautintoselitys, josta L. oli Sen:ssa tehnyt erinäisiä muistutuksia, oli useissa kohdin virheellinen, määräsi Sen., samalla kun L:n valituskirjassaan tekemä vaatimus, että jyvitys toimitettaisiin kokonaan uudestaan, aiheettomana hylättiin, että toimitusmaanmittarin tuli laatia uusi oikaistu nautintoselitys, joka oli säädetyssä järjestyksessä tarkastettava, sekä valmistaa uusi jakoehdotus, olematta oikeutettu näistä töistä saamaan suurempaa korvausta kuin mikä hänelle olisi ollut tuleva, jos toimitus alun pitäen olisi oikein suoritettu.

</div>

Lähde
Suomen senaatin oikeusosaston päätökset ja tuomiot 1916, Helsinki 1918, osa I päätökset, sivut 328–329.

Huomautus
Asianosaisen sukunimestä on tallennettu vain alkukirjain. Lähteessä sukunimi on kokonaisena.

Lyhenteet
 kosk. = koskevassa
 MO = maanjako-oikeus
 OO = (senaatin) oikeusosasto
 päät. = päätöksellään
 Sen. = senaatti
 Sen:ssa = senaatissa
 SOO = senaatin oikeusosasto

Senaatin oikeusosaston ratkaisut